title: Anguirus
text: Sicasí, a lo llargo de les apaiciones demuestra otros poderes. Por casu, ye a facese bola y llanzase escontra l'enemigu, y na primer apaición tamién ye a causar estrozos nel castiellu d'Osaka con namás que'l ruxíu. N'otros medios pue echar rayos pela boca, talamente como Godzilla (na novelización de la película y el manga Ōabare Gojira), aventar pinchos d'enexía colorao (nel videoxuegu Godzilla: Destroy All Monsters Melee), una versión cargada d'enerxía del ataque nel que se fai bola (nel videoxuegu Godzilla: Save the Earth), xirar tan rápido que se convierte nun discu afiláu que vuela (nel manga Kaijū Ō Gojira) o envelenar colos pinchos. Nel anime Godzilla: Singular Point, el monstruu tien un orixe estradimensional, un aspeutu bultablemente diferente y la capacidá de percibir el futuru cercano.